
(Návrh)

VYHLÁŠKA

Ministerstva zdravotníctva Slovenskej republiky

z ………….. 2026

o požiadavkách na potraviny spracované na báze obilnín a detské potraviny a na výživové doplnky

Ministerstvo zdravotníctva Slovenskej republiky podľa § 3 ods. 2 písm. e)  tretieho, štvrtého a siedmeho bodu zákona Národnej rady Slovenskej republiky č. 152/1995 Z. z. o potravinách v znení neskorších predpisov ustanovuje:

§ 1

(1)  Touto vyhláškou sa ustanovujú podrobnosti o požiadavkách na potraviny spracované na báze obilnín a detské potraviny[footnoteRef:1]) a na výživové doplnky.[footnoteRef:2]) [1: ) Čl. 2 ods. 2 písm. e) a f) Nariadenia Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 29.6.2013) v platnom znení.]  [2: ) § 2 písm. d) zákona č. 152/1995 Z. z. o potravinách v znení neskorších predpisov.] 


(2) Potraviny spracované na báze obilnín a detské potraviny sú potraviny určené pre dojčatá a malé deti.[footnoteRef:3]) Na potraviny spracované na báze obilnín a detské potraviny umiestnené na trh v Slovenskej republike sa vzťahujú všeobecné požiadavky ustanovené osobitným predpisom,[footnoteRef:4]) podrobnosti o požiadavkách na zloženie a informácie podľa § 3, ako aj ďalšie požiadavky ustanovené osobitnými predpismi uplatniteľnými   na tieto kategórie potravín.[footnoteRef:5]) [3: ) Čl. 2 ods. 2 písm. a), b), e) a f) nariadenia (EÚ) č. 609/2013 v platnom znení.]  [4: ) Nariadenie (EÚ) č. 609/2013 v platnom znení.]  [5: ) Napríklad zákon č. 152/1995 Z. z. o potravinách v znení neskorších predpisov, nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002) v platnom znení, nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005) v platnom znení, nariadenie Komisie (ES) č. 2073/2005 z 15. novembra 2005 o mikrobiologických kritériách pre potraviny (Ú. v. EÚ L 338, 22.12.2005) v platnom znení, nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008) v platnom znení, nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011) v platnom znení, nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (Ú. v. EÚ L 327, 11.12.2015) v platnom znení a nariadenie Komisie (EÚ) 2023/915 z 25. apríla 2023 o maximálnych limitoch pre niektoré kontaminanty v potravinách, ktorým sa zrušuje nariadenie (ES) č. 1881/2006 (Ú. v. EÚ L 119, 5.5.2023) v platnom znení.] 


(3) Na výživové doplnky umiestnené na trh v Slovenskej republike sa vzťahujú požiadavky ustanovené touto vyhláškou a požiadavky ustanovené pre túto kategóriu potravín v osobitných predpisoch.[footnoteRef:6]) [6: ) Napríklad nariadenie (ES) č. 178/2002 v platnom znení, nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004) v platnom znení, nariadenie Komisie (ES) č. 2073/2005 v platnom znení, nariadenie Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (Ú. v. EÚ L 404, 30.12.2006) v platnom znení, nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (Ú. v. EÚ L 404, 30.12.2006) v platnom znení, nariadenie (ES) č. 1333/2008 v platnom znení, nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (Ú. v. EÚ L 354, 31.12.2008, s. 34), nariadenie (EÚ) č. 1169/2011 v platnom znení, nariadenie (EÚ) 2015/2283 v platnom znení a nariadenie Komisie (EÚ) 2023/915 v platnom znení.] 


(4) Ustanovenia tejto vyhlášky sa nevzťahujú na lieky[footnoteRef:7]) a druhy mlieka, ktoré sú určené pre malé deti.  [7: ) § 2 ods. 7 zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov. ] 


§ 2

Na účely tejto vyhlášky sú rezíduá prípravkov na ochranu rastlín  rezíduálne množstvá pesticídov v potravinách spracovaných na báze obilnín a detských potravinách, vrátane ich metabolitov a látok vznikajúcich pri ich degradácii alebo reakcii.

§ 3
Podrobnosti o požiadavkách na potraviny spracované na báze obilnín a detské potraviny

(1) Podrobnosti o požiadavkách na zloženie potravín spracovaných  na báze obilnín sú uvedené v prílohe č. 1.
(2) Podrobnosti o požiadavkách na zloženie detských potravín sú uvedené v prílohe č. 2.
(3) Pri výrobe potravín spracovaných na báze obilnín a detských potravín možno do týchto potravín pridávať len živiny[footnoteRef:8]) uvedené v prílohe č. 3. [8: ) Čl. 2 ods. 2 písm. s) nariadenia (EÚ) č. 1169/2011 v platnom znení.] 

(4) Maximálne množstvá vitamínov, minerálnych látok a stopových prvkov, ak sa pridávajú do potravín spracovaných na báze obilnín a detských potravín, sú uvedené v prílohách č. 1 a 2.
(5) Potraviny spracované na báze obilnín a detské potraviny sa musia vyrábať zo zložiek, ktorých vhodnosť na výživu dojčiat a malých detí bola určená na základe všeobecne akceptovaných vedeckých poznatkov.
(6) Potraviny spracované na báze obilnín a detské potraviny nesmú obsahovať žiadnu látku v takom množstve, ktoré by ohrozilo zdravie dojčiat a malých detí.
(7) Potraviny spracované na báze obilnín a detské potraviny nesmú obsahovať rezíduá jednotlivých pesticídov v množstvách prevyšujúcich 0,01 mg/kg okrem tých pesticídov, ktorých povolené množstvá sú uvedené v prílohe č. 4.
(8) Pesticídy uvedené v písmenách a) až i) sa nesmú použiť v poľnohospodárskych produktoch určených na výrobu potravín spracovaných na báze obilnín a detských potravín. Na účel kontroly sa pesticídy uvedené v písmenách a) až i) považujú za nepoužité, ak ich rezíduá nepresahujú hodnotu 0,003 mg/kg, pričom táto hodnota sa považuje za kvantifikovateľný limit analytických metód a pravidelne sa skúma s ohľadom na technický pokrok, ak ide o tieto pesticídy[footnoteRef:9]): [9: ) Prílohy II, III, IV a V k nariadeniu (ES) č. 396/2005 v platnom znení.] 

a) disulfotón,
b) fensulfotión,
c) fentín,
d) haloxyfop,
e) heptachlór,
f) hexachlórbenzén,
g) nitrofén,
h) ometoát,
i) terbufos.

(9) Pesticídy aldrín, dieldrín a endrín sa nesmú použiť v poľnohospodárskych produktoch určených výrobu potravín spracovaných na báze obilnín a detských potravín. Na účely kontroly sa pesticídy uvedené v prvej vete považujú za nepoužité, ak ich rezíduá neprekračujú hodnotu 0,003 mg/kg, pričom táto hodnota sa pravidelne prehodnocuje s ohľadom na údaje o znečistení životného prostredia.
(10)  Množstvá rezíduí pesticídov uvedené v odsekoch 8 a 9 sa vzťahujú na potraviny spracované na báze obilnín a detské potraviny pripravené na priamu spotrebu bez úpravy alebo po úprave podľa pokynov prevádzkovateľa potravinárskeho podniku  zodpovedného za potravinu.
(11) Potraviny spracované na báze obilnín a detské potraviny musia spĺňať mikrobiologické požiadavky uvedené v osobitnom predpise.[footnoteRef:10]) [10: ) Nariadenie Komisie (ES) č. 2073/2005 v platnom znení.] 


§ 4
Označenie potravín spracovaných na báze obilnín a detských potravín

(1) Okrem požiadaviek na označenie podľa osobitných predpisov[footnoteRef:11]) musia byť na označení potravín spracovaných na báze obilnín a detských potravín uvedené tieto údaje: [11: ) Napríklad nariadenie (ES) č. 1924/2006 v platnom znení, nariadenie (ES) č. 1925/2006 v platnom znení, nariadenie (EÚ) č. 1169/2011 v platnom znení, nariadenie (EÚ) č. 609/2013 v platnom znení a nariadenie (EÚ) 2015/2283 v platnom znení.] 

a) vyhlásenie o vhodnom veku, od ktorého možno príslušnú potravinu konzumovať podľa jej zloženia, štruktúry alebo iných konkrétnych vlastností, pričom ustanovený vek na konzumáciu potraviny nesmie byť nižší ako štyri mesiace. Na potravinách s odporúčanou konzumáciou od štyroch mesiacov veku môže byť vyznačené, že sú vhodné na konzumáciu od tohto veku, ak nezávislé osoby s lekárskou alebo farmaceutickou kvalifikáciou alebo kvalifikáciou v oblasti výživy, alebo iní odborníci zodpovední za starostlivosť o matku a dieťa neodporúčajú inak,
b) informácia o prítomnosti alebo neprítomnosti gluténu, ak uvedený vek, od ktorého možno potravinu konzumovať, je nižší ako šesť mesiacov,
c) množstvo využiteľnej energie vyjadrenej v kJ a v kcal a množstvo bielkovín, tukov a sacharidov vyjadrené ako číselná hodnota na 100 g alebo 100 ml potraviny v stave, v akom sa umiestni na trh, a kde je to vhodné, aj na jej určené množstvo odporúčané na konzumáciu,
d) priemerné množstvo každej minerálnej látky a každého vitamínu ustanovené podľa množstva uvedeného v prílohách č. 1 a 2, vyjadrené ako číselná hodnota na 100 g alebo 100 ml potraviny v stave, v akom sa umiestni na trh, a kde je to vhodné, aj na jej určené množstvo odporúčané na konzumáciu,
e) návod na vhodnú prípravu a upozornenie na dôležitosť dodržania tohto návodu.

(2) Na označení potravín spracovaných na báze obilnín a detských potravín môže byť uvedená
a) informácia o priemernom množstve živín podľa prílohy č. 3, ak údaje nie sú uvedené podľa odseku 1 písm. d), ak sú vyjadrené ako číselná hodnota na 100 g alebo 100 ml potraviny v stave, v akom sa potravina umiestni na trh, a kde je to vhodné, aj na jej určené množstvo odporúčané na konzumáciu,
b) okrem informácie o množstvách vitamínov a minerálnych látok podľa odseku 1 písm. d) aj informácia podľa prílohy č. 5, vyjadrená v percentách referenčných hodnôt uvedených v tejto prílohe, na 100 g alebo 100 ml potraviny v stave, v akom sa potravina umiestni na trh, a kde je to vhodné, aj na množstvo potraviny navrhované na konzumáciu, ak sa množstvá vitamínov a minerálnych látok rovnajú najmenej 15 % referenčných hodnôt.

§ 5
Požiadavky na zloženie výživových doplnkov

(1) [bookmark: _Hlk138160031]Na výrobu výživových doplnkov sa môžu použiť vitamíny a minerálne látky uvedené v prílohe č. 6 vo formách uvedených v prílohe č. 7.
(2) Množstvo vitamínov a minerálnych látok vo výživových doplnkoch musí byť najmenej 15 % dennej, referenčnej hodnoty príjmu vitamínu alebo minerálnej látky  v osobitnom predpise[footnoteRef:12]) v 100 g alebo 100 ml alebo na porciu, ak balenie obsahuje len jednu porciu. Denné referenčné príjmy vitamínov a minerálnych látok pre dospelých sú uvedené v osobitnom predpise.12) [12: ) Príloha XIII časť A nariadenia (EÚ) č. 1169/2011 v platnom znení.] 


(3) Ak sa na základe novej informácie alebo po prehodnotení už existujúcej informácie zistí, že výživový doplnok ohrozuje ľudské zdravie, hoci spĺňa požiadavky tejto vyhlášky a požiadavky podľa osobitných predpisov,5) Ministerstvo zdravotníctva Slovenskej republiky dočasne pozastaví alebo obmedzí uplatňovanie ustanovení tejto vyhlášky na území Slovenskej republiky. O tejto skutočnosti úrad bezodkladne informuje ostatné členské štáty a Komisiu, pričom uvedie dôvody tohto rozhodnutia.
(4) Formy vitamínov a minerálnych látok uvedené v prílohe č. 7 musia spĺňať požiadavky na čistotu podľa osobitných predpisov.[footnoteRef:13]) [13: ) Napríklad nariadenie (ES) č. 1333/2008 v platnom znení, nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012) v platnom znení.] 

(5) Ak nie sú požiadavky na čistotu pre formy vitamínov a minerálnych látok uvedené v prílohe č. 7 ustanovené v osobitných predpisoch,13) možno použiť všeobecne akceptovateľné kritériá čistoty odporúčané Komisiou Organizácie Spojených národov pre výživu a poľnohospodárstvo alebo Svetovou zdravotníckou organizáciou zastrešujúcou Codex Alimentarius.

§ 6
Označenie, prezentácia a reklama výživových doplnkov

(1) Okrem požiadaviek na označenie potravín podľa osobitného predpisu[footnoteRef:14]) musí označenie výživových doplnkov obsahovať aj tieto informácie:  [14: ) Nariadenie (EÚ) č. 1169/2011 v platnom znení.] 

a) slová „výživový doplnok“,
b) názov kategórie živín alebo látok, ktoré charakterizujú výživový doplnok alebo označenie podstaty týchto živín alebo látok,
c) odporúčanú dennú dávku výživového doplnku,
d) upozornenie, že ustanovená odporúčaná denná dávka sa nesmie presiahnuť,
e) upozornenie, že výživové doplnky sa nesmú používať ako náhrada rozmanitej stravy,
f) upozornenie, že výživové doplnky sa musia uchovávať mimo dosahu malých detí.

(2) Označenie, prezentácia[footnoteRef:15]) a reklama[footnoteRef:16]) výživových doplnkov nesmú obsahovať žiadnu informáciu, ktorá tvrdí alebo vzbudzuje dojem, že vyvážená a rozmanitá strava neposkytuje vo všeobecnosti primerané množstvo živín. [15: ) Čl. 7 ods. 4 písm. b) nariadenia (EÚ) č. 1169/2011 v platnom znení.]  [16: ) § 45 zákona č. 513/1991 Zb. Obchodný zákonník, § 2 ods. 1 písm. a) a § 4 zákona č. 147/2001 Z. z. o reklame a o zmene a doplnení niektorých zákonov. ] 

(3) Označenie, prezentácia a reklama nesmú prisudzovať výživovým doplnkom schopnosť prevencie, liečby alebo vyliečenia ľudských chorôb alebo odvolávať sa na také schopnosti.
(4) Množstvo živín alebo iných látok prítomné vo výživovom doplnku sa musí uviesť na etikete ako číselná forma. Jednotky používané pre vitamíny a minerálne látky sú uvedené v prílohe č. 6.
(5) 	Množstvá živín alebo iných látok uvedené na etikete sú množstvá vyjadrené na dávku výživového doplnku odporúčanú na dennú spotrebu.

(6) Informácia o vitamínoch a minerálnych látkach vo výživovom doplnku musí byť vyjadrená aj ako percentuálny podiel z referenčných hodnôt uvedených v osobitnom predpise,12) ktorý možno vyjadriť aj v grafickej forme.

(7) Deklarované hodnoty na etikete sa vyjadrujú ako priemerné hodnoty živín alebo iných látok získané analýzou výživového doplnku výrobcom.

Prechodné a záverečné ustanovenia

§ 7

Touto vyhláškou sa preberajú právne záväzné akty Európskej únie uvedené v prílohe č. 9.

§ 8

Zrušuje sa výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 25. júla 2007 č. 16826/2007-OL, ktorým sa vydáva hlava výživového kódexu Slovenskej republiky upravujúca požiadavky na potraviny na osobitné výživové účely a na výživové doplnky v znení neskorších predpisov. 

§ 9

Táto vyhláška nadobúda účinnosť 1. januára 2027. 


Príloha č. 1
k vyhláške č. .../2026 Z. z.

 ZLOŽENIE POTRAVÍN SPRACOVANÝCH NA BÁZE OBILNÍN
Požiadavky týkajúce sa zloženia sa vzťahujú na výrobky predávané na trhu, pripravené na konzumáciu bez úpravy alebo po úprave podľa pokynov výrobcu.
1. OBSAH OBILNÍN
Potraviny spracované na báze obilnín sa prvotne pripravujú z jedného alebo viacerých druhov rozomletých obilnín a/alebo hľuzových výrobkov s vysokým obsahom škrobu.
Množstvo obilnín a/alebo hľúz s vysokým obsahom škrobu vyjadrené hmotnosťou nesmie byť nižšie než 25 % hmotnosti sušiny v konečnej zmesi.
2. BIELKOVINY
2.1.	Obsah bielkovín v obilninách s pridanou potravinovou zložkou s vysokým obsahom bielkovín, ktoré sú zmiešané s vodou alebo inou vhodnou bezbielkovinovou tekutinou alebo ktoré sa s takýmito tekutinami musia zmiešať, a v suchároch a sušienkach, ktoré sa majú konzumovať buď priamo, alebo po rozdrvení s pridaním vody, mlieka alebo iných vhodných tekutín, nesmie prevyšovať 1,3 g/100 kJ (5,5 g/100 kcal).
[bookmark: _Hlk188537621]2.2.	Obsah pridaných bielkovín v obilninách s pridanou potravinovou zložkou s vysokým obsahom bielkovín, ktoré sú zmiešané s vodou alebo inou vhodnou bezbielkovinovou tekutinou alebo ktoré sa s takýmito tekutinami musia zmiešať, nesmie byť nižší než 0,48 g/100 kJ (2 g/100 kcal).
[bookmark: _Hlk188537654]2.3.	V suchároch a sušienkach, ktoré sa majú konzumovať buď priamo, alebo po rozdrvení s pridaním vody, mlieka alebo iných vhodných tekutín, do ktorých sa pri výrobe pridáva potravinová zložka s vysokým obsahom bielkovín a ktoré sa uvádzajú bez úpravy, nesmie byť obsah pridaných bielkovín nižší než 0,36 g/100 kJ (1,5 g/100 kcal).
2.4.	Chemický index pridaných bielkovín musí byť rovný najmenej 80 % chemického indexu referenčnej bielkoviny (kazeínu definovaného v prílohe č. 8) alebo pomer účinnosti bielkoviny (PER) na danú bielkovinu v zmesi musí byť rovný najmenej 70 % tohto pomeru na referenčnú bielkovinu. Pridávanie aminokyselín je vo všetkých prípadoch povolené výhradne na účely zlepšenia výživovej hodnoty bielkovinovej zmesi a iba v takých podieloch, aké sú na dané účely nevyhnutné.
3. SACHARIDY
[bookmark: _Hlk188535530]3.1.	Ak sa sacharóza, fruktóza, glukóza, glukózové sirupy alebo med pridávajú do jednoduchých obilnín, ktoré sú zmiešané s mliekom alebo inými vhodnými výživnými tekutinami alebo sa s takýmito tekutinami musia zmiešať, alebo do suchárov a sušienok ktoré sa majú konzumovať buď priamo, alebo po rozdrvení s pridaním vody, mlieka alebo iných vhodných tekutín: 
—	množstvo pridaných sacharidov z týchto zdrojov nesmie prevyšovať 1,8 g/100 kJ (7,5 g/100 kcal),
—	množstvo pridanej fruktózy nesmie prevyšovať 0,9 g/100 kJ (3,75 g/100 kcal).
3.2.	Ak sa sacharóza, fruktóza, glukóza, glukózové sirupy alebo med pridávajú do obilnín s pridanou potravinovou zložkou s vysokým obsahom bielkovín, ktoré sú zmiešané s vodou alebo inou vhodnou bezbielkovinovou tekutinou alebo ktoré sa s takýmito tekutinami musia zmiešať: 
—	množstvo pridaných sacharidov z týchto zdrojov nesmie prevyšovať 1,2 g/100 kJ (5 g/100 kcal),
—	množstvo pridanej fruktózy nesmie prevyšovať 0,6 g/100 kJ (2,5 g/100 kcal).
4. TUKY
4.1.	Obsah tukov v jednoduchých obilninách, ktoré sú zmiešané s mliekom alebo inými vhodnými výživnými tekutinami alebo sa s takýmito tekutinami musia zmiešať, a v suchároch a sušienkach, ktoré sa majú konzumovať buď priamo, alebo po rozdrvení s pridaním vody, mlieka alebo iných vhodných tekutín, nesmie prevyšovať 0,8 g/100 kJ (3,3 g/100 kcal).
4.2.	Obsah tukov v obilninách s pridanou potravinovou zložkou s vysokým obsahom bielkovín, ktoré sú zmiešané s vodou alebo inou vhodnou bezbielkovinovou tekutinou alebo ktoré sa s takýmito tekutinami musia zmiešať, nesmie prevyšovať 1,1 g/100 kJ (4,5 g/100 kcal). Ak obsah tukov prevyšuje 0,8 g/100 kJ (3,3 g/100 kcal):
—	množstvo kyseliny laurovej (dodekánovej) nesmie prevyšovať 15 % celkového obsahu tukov,
—	množstvo kyseliny myristovej (tertradekánovej) nesmie prevyšovať 15 % celkového obsahu tukov,
—	množstvo kyseliny linolovej (vo forme glyceridov = linolanov) nesmie byť nižšie než 70 mg/100 kJ (300 mg/100 kcal) a nesmie prevyšovať 285 mg/100 kJ (1 200 mg/100 kcal).
5. MINERÁLNE LÁTKY
5.1. Sodík
—	soli sodíka sa môžu pridávať do potravín spracovaných na báze obilnín iba na technologické účely,
—	obsah sodíka v potravinách spracovaných na báze obilnín nesmie prevyšovať 25 mg/100 kJ (100 mg/100 kcal).
5.2. Vápnik
5.2.1.	Obsah vápnika v obilninách s pridanou potravinovou zložkou s vysokým obsahom bielkovín, ktoré sú zmiešané s vodou alebo inou vhodnou bezbielkovinovou tekutinou alebo ktoré sa s takýmito tekutinami musia zmiešať, nesmie byť nižší než 20 mg/100 kJ (80 mg/100 kcal).
5.2.2.	Obsah vápnika v suchároch a sušienkach, ktoré sa majú konzumovať buď priamo, alebo po rozdrvení s pridaním vody, mlieka alebo iných vhodných tekutín, do ktorých sa pri výrobe pridáva mlieko (mliečne sušienky) a ktoré sa prezentujú bez úpravy, nesmie byť nižší než 12 mg/100 kJ (50 mg/100 kcal).
6. VITAMÍNY
	[bookmark: _Hlk193707404]6.1.
	Obsah tiamínu v potravinách spracovaných na báze obilnín nesmie byť nižší než 25 μg/100 kJ (100 μg/100 kcal).


	6.2.
	Pre obilniny s pridanou potravinovou zložkou s vysokým obsahom bielkovín, ktoré sú zmiešané s vodou alebo inou vhodnou bezbielkovinovou tekutinou alebo ktoré sa s takýmito tekutinami musia zmiešať platí:

	 
	Na 100 kJ
	Na 100 kcal

	
	Minimálne
	Maximálne
	Minimálne
	Maximálne

	Vitamín A (μg RE) 1)
	14
	43
	60
	180

	Vitamín D (μg) 2)
	0,25
	0,75
	1
	3

	1) RE = všetky transretinolové ekvivalenty.
2) Vo forme cholekalciferolu, pre ktorý je 10 μg = 400 I.U. vitamínu D.



Tieto množstvá sú platné aj vtedy, keď sa vitamíny A a D pridávajú do iných potravín spracovaných na báze obilnín.


7. MAXIMÁLNE MNOŽSTVÁ VITAMÍNOV, MINERÁLNYCH LÁTOK A STOPOVÝCH PRVKOV, AK SA PRIDÁVAJÚ
Požiadavky týkajúce sa živín sa vzťahujú na výrobky pre okamžitú spotrebu, ktoré sa predávajú v takom stave alebo sa pripravujú podľa návodu výrobcu, s výnimkou draslíka a vápnika, na ktoré sa vzťahujú požiadavky ako na predávaný výrobok.
	Živina
	Maximálne množstvo na 100 kcal

	Vitamín A (μg RE)
	180

	Vitamín E (mg α-TE) 3)
	3

	Vitamín D (μg)
	3

	Vitamín C (mg)
	12,5/25 4)

	Tiamín (mg)
	0,5

	Riboflavín (mg)
	0,4

	Niacín (mg NE) 5)
	4,5

	Vitamín B6 (mg)
	0,35

	Kyselina listová (μg)
	50

	Vitamín B12 (μg)
	0,35

	Kyselina pantoténová (mg)
	1,5

	Biotín (μg)
	10

	Draslík (mg)
	160

	Vápnik (mg)
	80/180 6)/100 7)

	Magnézium (mg)
	40

	Železo (mg)
	3

	Zinok (mg)
	2

	Meď (μg)
	40

	Jód (μg)
	35

	Mangán (mg)
	0,6



[bookmark: _Hlk141429753]
Príloha č. 2
k vyhláške č. .../2026 Z. z.

ZÁKLADNÉ ZLOŽENIE DETSKÝCH POTRAVÍN 
Požiadavky týkajúce sa živín sa vzťahujú na výrobky predávané na trhu, pripravené na konzumáciu bez úpravy alebo po úprave podľa pokynov výrobcu.
1. BIELKOVINY
1.1.	Ak sú mäso, hydina, ryby, droby alebo iný tradičný zdroj bielkovín jedinými zložkami, ktoré sa uvádzajú v názve výrobku, potom:
—	celkové množstvo mäsa, hydiny, rýb, drobov alebo iného tradičného zdroja bielkovín, ktorý sa uvádza v názve výrobku, musí tvoriť najmenej 40 % hmotnosti celého výrobku,
—	každé mäso, hydina, ryby, droby alebo iný tradičný zdroj bielkovín, ktorý sa uvádza v názve výrobku, musí tvoriť najmenej 25 % hmotnosti celkového množstva zdrojov bielkovín uvádzaných v názve,
—	celkové množstvo bielkovín zo zdrojov uvádzaných v názve výrobku nesmie byť menšie než 1,7 g/100 kJ (7 g/100 kcal).
1.2.	Ak sa mäso, hydina, ryby, droby alebo iný tradičný zdroj bielkovín, samostatne alebo v kombinácii, uvádzajú na prvom mieste v názve výrobku, či sa už výrobok uvádza ako pokrm alebo nie, potom:
—	celkové množstvo mäsa, hydiny, rýb, drobov alebo iného tradičného zdroja bielkovín, ktorý sa uvádza v názve výrobku, musí tvoriť najmenej 10 % hmotnosti celého výrobku,
—	každé mäso, hydina, ryby, droby alebo iný tradičný zdroj bielkovín, ktorý sa uvádza v názve výrobku, musí tvoriť najmenej 25 % hmotnosti celkového množstva pomenovaných zdrojov bielkovín,
—	množstvo bielkovín zo zdrojov uvádzaných v názve výrobku nesmie byť menšie než 1 g/100 kJ (4 g/100 kcal).
1.3.	Ak sa mäso, hydina, ryby, droby alebo iný tradičný zdroj bielkovín, samostatne alebo v kombinácii, uvádzajú v názve výrobku, ale nie na prvom mieste, či sa už výrobok uvádza ako pokrm alebo nie, potom:
—	celkové množstvo mäsa, hydiny, rýb, drobov alebo iného tradičného zdroja bielkovín, ktorý sa uvádza v názve výrobku, musí tvoriť najmenej 8 % hmotnosti celého výrobku,
—	každé mäso, hydina, ryby, droby alebo iný tradičný zdroj bielkovín, ktorý sa uvádza v názve výrobku, musí tvoriť najmenej 25 % hmotnosti celkového množstva pomenovaných zdrojov bielkovín,
—	množstvo bielkovín zo zdrojov, ktoré sa uvádzajú v názve výrobku, nesmie byť menšie než 0,5 g/100 kJ (2,2 g/100 kcal),
—	celkové množstvo bielkovín vo výrobku zo všetkých zdrojov nesmie byť menšie než 0,7 g/100 kJ (3 g/100 kcal).
1.4.	Ak je syr uvedený v názve predkrmu spolu s ostatnými zložkami bez ohľadu na to, či sa takýto výrobok uvádza ako jedlo alebo nie, potom:
—	množstvo bielkovín z mliečnych zdrojov nesmie byť menšie ako 0,5 g/100 kJ (2,2 g/100 kcal),
—	celkové množstvo bielkovín zo všetkých zdrojov nesmie byť menšie ako 0,7 g/100 kJ (3 g/100 kcal).
1.5.	Ak je výrobok na obale označený ako pokrm , ale v jeho názve sa neuvádza mäso, hydina, ryby, droby alebo iný tradičný zdroj bielkovín, celkové množstvo bielkovín vo výrobku zo všetkých zdrojov nesmie byť menšie než 0,7 g/100 kJ (3 g/100 kcal).
1.6.	Omáčky uvádzané ako prílohy k jedlu sú vyňaté z požiadaviek bodov 1.1 až 1.5 vrátane.
1.7.	Sladké jedlá, v ktorých názve sa ako prvá alebo jediná zložka spomínajú mliečne výrobky, nesmú obsahovať menej ako 2,2 g mliečnej bielkoviny/100 kcal. Všetky ostatné sladké jedlá sú vyňaté z požiadaviek uvedených v bodoch 1.1 až 1.5.
1.8.	Pridávanie aminokyselín je povolené výhradne na účely zlepšenia výživovej hodnoty prítomných bielkovín a iba v takých podieloch, aké sú na dané účely nevyhnutné.
2. SACHARIDY
Celkové množstvá sacharidov prítomných v ovocných a zeleninových šťavách a nektároch, v jedlách pripravovaných iba z ovocia a v dezertoch alebo pudingoch nesmú prevyšovať:
—	10 g/100 ml u zeleninových štiav a nápojov, ktoré sa z nich vyrábajú,
—	15 g/100 ml u ovocných štiav a nektárov a nápojov, ktoré sa z nich vyrábajú,
—	20 g/100 g u jedál pripravovaných iba z ovocia,
—	25 g/100 g u dezertov a pudingov,
—	5 g/100 g u ostatných nápojov, ktoré sa nevyrábajú z mlieka.

3. TUKY
3.1.	Pre výrobky uvedené v bode 1.1:
Ak je mäso alebo syr jedinou zložkou alebo ak sa v názve výrobku spomína na prvom mieste, celkové množstvo tukov vo výrobku zo všetkých zdrojov nesmie prevyšovať 1,4 g/100 kJ (6 g/100 kcal).
3.2.	U všetkých ostatných výrobkov celkové množstvo tukov vo výrobku zo všetkých zdrojov nesmie prevyšovať 1,1 g/100 kJ (4,5 g/100 kcal).
4. SODÍK
4.1.	Konečný obsah sodíka vo výrobku nesmie byť vyšší než 48 mg/100 kJ (200 mg/100 kcal) alebo nesmie byť vyšší než 200 mg na 100 g. Ak je však syr jedinou zložkou, ktorá sa uvádza v názve výrobku, konečný obsah sodíka vo výrobku nesmie byť vyšší než 70 mg/100 kJ (300 mg/100 kcal).
4.2.	Soli sodíka sa nemôžu pridávať do výrobkov z ovocia ani do dezertov, pudingov okrem prípadov, keď sa to robí na technologické účely.
5. VITAMÍNY
Vitamín C
Konečný obsah vitamínu C v ovocnej šťave, nektári alebo v zeleninovej šťave nesmie byť nižší než 6 mg/100 kJ (25 mg/100 kcal) alebo nesmie byť nižší než 25 mg na 100 g.
Vitamín A
Konečný obsah vitamínu A v zeleninových šťavách nesmie byť nižší než 25 μg RE/100 kJ (100 μg RE/100 kcal).
Do iných druhov detských potravín sa vitamín A nesmie pridávať.
Vitamín D
Vitamín D sa do detských potravín nesmie pridávať.
6. MAXIMÁLNE MNOŽSTVÁ VITAMÍNOV, MINERÁLNYCH LÁTOK A STOPOVÝCH PRVKOV, AK SA PRIDÁVAJÚ
Požiadavky týkajúce sa živín sa vzťahujú na výrobky pre okamžitú spotrebu, ktoré sa predávajú v takom stave alebo sa pripravujú podľa návodu výrobcu, s výnimkou draslíka a vápnika, na ktoré sa vzťahujú požiadavky ako na predávaný výrobok.
	Živina
	Maximálne množstvo na 100 kcal

	Vitamín A (μg RE)
	180 1)

	Vitamín E (mg α-TE)
	3

	Vitamín C (mg)
	12,5/25 2)/125 3)

	Tiamín (mg)
	0,25

	Riboflavín (mg)
	0,4

	Niacín (mg NE)
	4,5

	Vitamín B6 (mg)
	0,35

	Kyselina listová (μg)
	50

	Vitamín B12 (μg)
	0,35

	Kyselina pantoténová (mg)
	1,5

	Biotín (μg)
	10

	Draslík (mg)
	160

	Vápnik (mg)
	80

	Magnézium (mg)
	40

	Železo (mg)
	3

	Zinok (mg)
	2

	Meď (μg)
	40

	Jód (μg)
	35

	Mangán (mg)
	0,6





Príloha č. 3
k vyhláške č. .../2026 Z. z.
ŽIVINY
1. VITAMÍNY
Vitamín A
Retinol
Acetát retinylu
Palmitát retinylu
Beta karotén
Vitamín D
Ergokalciferol
Cholekalciferol
Vitamín B1
Tiamínhydrochlorid
Tiamínmononitrát
Vitamín B2
Riboflavín
Riboflavín-5′-fosfát sodný
Niacín
Nikotínamid
Kyselina nikotínová
Vitamín B6
Hydrochlorid pyridoxínu
Pyridoxín-5′-fosfát
Dipalmitát pyridoxínu
Kyselina pantoténová
D-pantotenát vápenatý
D-pantotenát sodný
Dexpantenol
Folát
Kyselina listová
L-metylfolát vápenatý
Vitamín B12
Kyanokobalamín
Hydroxykobalamín
Biotín
D-biotín
Vitamín C
Kyselina L-askorbová
L-askorban sodný
L-askorban vápenatý
L-askorban draselný
L-askorbyl-6- palmitát
Vitamín K
Fylochinón (Fytomenadion)
Vitamín E
D-alfa tokoferol
DL-alfa tokoferol
Acetát D-alfa tokoferolu
Acetát DL-alfa tokoferolu
2. AMINOKYSELINY
L-arginín a jeho hydrochloridy
L-cystín a jeho hydrochloridy
L-histidín a jeho hydrochloridy
L-izoleucín a jeho hydrochloridy
L-leucín a jeho hydrochloridy
L-lyzín a jeho hydrochloridy
L-cysteín a jeho hydrochloridy
L-metionín
L-fenylalanín
L-treonín
L-tryptofan
L-tyrozín
L-valín
3. INÉ
Cholín
Cholín chlorid
Cholín citran
Cholín dvojvínan
Inozitol
L-karnitín
L-karnitínhydrochlorid 
4. SOLI MINERÁLNYCH LÁTOK A STOPOVÉ PRVKY
Vápnik
Uhličitan vápenatý
Chlorid vápenatý
Vápenaté soli kyseliny citrónovej
Glukónan vápenatý
Glycerofosforečnan vápenatý
Mliečnan vápenatý
Oxid vápenatý
Hydroxid vápenatý
Vápenaté soli kyseliny ortofosforečnej
Horčík
Uhličitan horečnatý
Chlorid horečnatý
Horečnaté soli kyseliny citrónovej
Glukónan horečnatý
Oxid horečnatý
Hydroxid horečnatý
Horečnaté soli kyseliny ortofosforečnej
Síran horečnatý
Mliečnan horečnatý
Glycerofosforečnan horečnatý
Draslík
Chlorid draselný
Citran draselný 
Glukónan draselný
Glycerofosfát draselný
Mliečnan draselný
Železo
Uhličitan železnatý
Citran železnatý
Citran amónno-železitý
Glukónan železnatý
Fumaran železnatý
Difosforečnan železito-sodný
Mliečnan železnatý
Síran železnatý
Difosforečnan železitý (pyrofosforečnan železitý)
Sacharát železitý
Elementárne železo (redukované karbonylovaním + elektrolyticky + vodíkom)
Ferium-diglycinát
Meď
Komplex medi a lyzínu
Uhličitan meďnatý
Citran meďnatý
Glukónan meďnatý
Síran meďnatý
Zinok
Octan zinočnatý
Chlorid zinočnatý
Citran zinočnatý
Mliečnan zinočnatý
Síran zinočnatý
Oxid zinočnatý
Glukónan zinočnatý
Mangán
Uhličitan mangánatý
Chlorid mangánatý
Citran mangánatý
Glukónan mangánatý
Síran mangánatý
Glycerofosforečnan mangánatý
Jód
Jodid sodný
Jodid draselný
Jodičnan draselný
Jodičnan sodný


Príloha č. 4
k vyhláške č. .../2026 Z. z.

ŠPECIFICKÉ MAXIMÁLNE HLADINY REZÍDUÍ PESTICÍDOV ALEBO METABOLITOV PESTICÍDOV V POTRAVINÁCH SPRACOVANÝCH NA BÁZE OBILNÍN A V DETSKÝCH POTRAVINÁCH 
	Chemický názov látky 1)
	[bookmark: _Hlk241162826]Maximálna hladina rezíduí 2)
(mg/kg)

	Kadusafos
	0,006

	Demetón-S-metyl
demetón-S-metylsulfón
oxydemetón-metyl 
	0,006

	Etoprofos
	0,008

	Fipronil 
	0,004

	Propineb
	0,006




Príloha č. 5
k vyhláške č. .../2026 Z. z.

REFERENČNÉ HODNOTY NA OZNAČENIE OBSAHU ŽIVÍN NA OBALOCH POTRAVÍN SPRACOVANÝCH NA BÁZE OBILNÍN A DETSKÝCH POTRAVÍN
	Živina
	Referenčná hodnota na označenie na obale

	Vitamín A
	400 (μg)

	Vitamín D
	10 (μg)

	Vitamín C
	25 (mg)

	Tiamín
	0,5 (mg)

	Riboflavín
	0,8 (mg)

	Ekvivalenty niacínu
	9 (mg)

	Vitamín B6
	0,7 (mg)

	Folát
	100 (μg)

	Vitamín B12
	0,7 (μg)

	Vápnik
	400 (mg)

	Železo
	6 (mg)

	Zinok
	4 (mg)

	Jód
	70 (μg)

	Selén
	10 (μg)

	Meď
	0,4 (mg)





Príloha č. 6
k vyhláške č. .../2026 Z. z.

Vitamíny a minerálne látky, ktoré sa môžu používať pri výrobe výživových doplnkov
1. Vitamíny
Vitamín A (μg RE)
Vitamín D (μg)
Vitamín E (mg α-TE)
Vitamín K (μg)
Vitamín B1 (mg)
Vitamín B2 (mg)
Niacín (mg NE)
Kyselina pantoténová (mg)
Vitamín B6 (mg)
Kyselina listová (μg) 
vitamín B12 (μg)
Biotín (μg)
Vitamín C (mg)
2. Minerálne látky
Vápnik (mg)
Horčík (mg)
Železo (mg)
Meď (mg)
Jód (μg)
Zinok (mg)
Mangán (mg)
Sodík (mg)
Draslík (mg)
Selén (μg)
Chróm (μg)
Molybdén (μg)
Fluorid (mg)
Chlorid (mg)
Fosfor (mg)
Bór (mg)
Kremík (mg)

Príloha č. 7
k vyhláške č. .../2026 Z. z.

Formy vitamínov a minerálnych látok, ktoré je možné použiť pri výrobe výživových doplnkov
A. Vitamíny
1. VITAMÍN A
a) Retinol
b) Retinyl-acetát
c) Retinyl-palmitát
d) Beta-karotén
2. VITAMÍN D
a) Cholekalciferol
b) Ergokalciferol
c) Monohydrát kalcidiolu 1)
3. VITAMÍN E
a) D-alfa-tokoferol
b) DL-alfa-tokoferol
c) D-alfa-tokoferylacetát
d) DL-alfa-tokoferylacetát
e) Jantaran kyseliny D-alfa-tokoferolovej
f) Zmes tokoferolov 2)
g) Tokotrienol tokoferol 3)
4. VITAMÍN K
a) Fylochinón (fytomenadión)
b) Menachinón 4)
5. VITAMÍN B1
a) Tiamínhydrochlorid
b) Tiamínmononitrát
c) Monofosfotiamínchlorid
d) Difosfotiamínchlorid
6. VITAMÍN B2
a) Riboflavín
b) Riboflavín 5′fosfát sodný
7. NIACÍN
a) Kyselina nikotínová
b) Nikotínamid
c) Inozitol hexanikotinát (inozitol hexaniacinát)
d) Nikotínamidribozid-chlorid
8. KYSELINA PANTOTÉNOVÁ
a) D-pantotenát vápenatý
b) D-pantotenát sodný
c) Dexpantenol
d) Pantetín
9. VITAMÍN B6
a) Pyridoxínhydrochlorid
b) Pyridoxín-5′-fosfát
c) Pyridoxal-5′-fosfát
10. FOLÁT
a) Kyselina pteroylmonoglutámová
b) L-metylfolát vápenatý
c) Glukózamínová soľ kyseliny (6S)-5-metyltetrahydrolistovej
d) Monosodná soľ kyseliny L-5-metyltetrahydrolistovej (1)
11. VITAMÍN B12
a) Kyanokobalamín
b) Hydroxokobalamín
c) 5′-deoxyadenozylkobalamín
d) Metylkobalamín
12. BIOTÍN
a) D-biotín
13. VITAMÍN C
a) Kyselina L-askorbová
b) L-askorban sodný
c) L-askorban vápenatý 5)
d) L-askorban draselný
e) L.askorbyl-6-palmitát
f) L-askorban horečnatý
g) L-askorban zinočnatý
B. Minerálne látky
Octan vápenatý
L-askorban vápenatý
Diglycinát vápenatý
Uhličitan vápenatý
Chlorid vápenatý
Citran-malát vápenatý
Vápenaté soli kyseliny citrónovej
Glukónan vápenatý
Glycerofosforečnan vápenatý
Mliečnan vápenatý
Pyruvát vápenatý
Vápenaté soli kyseliny trihydrogénfosforečnej
Jantaran vápenatý
Hydroxid vápenatý
L-lyzinát vápenatý
Jablčnan vápenatý
Oxid vápenatý
L-pidolát vápenatý
L-treonát vápenatý
Síran vápenatý
Fosforylové oligosacharidy vápnika
Octan horečnatý
L-askorban horečnatý
Diglycinát horečnatý
Uhličitan horečnatý
Chlorid horečnatý
Citran-jablčnan horečnatý
Horečnaté soli kyseliny citrónovej
Glukónan horečnatý
Glycerofosforečnan horečnatý
Horečnaté soli kyseliny ortofosforečnej
Mliečnan horečnatý
L-lyzinát horečnatý
Hydroxid horečnatý
Jablčnan horečnatý
Oxid horečnatý
L-pidolát horečnatý
Citran vápenato-horečnatý
Pyruvát horečnatý
Jantaran horečnatý
Síran horečnatý
Taurát horečnatý
Acetyltaurát horečnatý
Magnézium-L-treonát (1)
Uhličitan železnatý
Citran železnatý
Citran amónno-železitý
Glukónan železnatý
Fumaran železnatý
Difosforečnan železito-sodný
Mliečnan železnatý
Síran železnatý
Difosforečnan železitý (pyrofosforečnan železitý)
Sacharát železitý
Elementárne železo (redukované karbonylovaním + elektrolyticky + vodíkom)
Diglycinát železnatý
L-pidolát železnatý
Fosforečnan železnatý
Fosforečnan železnato-amónny
Železito sodná soľ kyseliny EDTA
Adipát vínan hydroxid železitý (nano) 1)
Mliečny kazeinát železitý 1)
Taurát železnatý
Uhličitan meďnatý
Citran meďnatý
Glukónan meďnatý
Síran meďnatý
L-aspartát meďnatý
Diglycinát meďnatý
Komplex medi s lyzínom
Oxid meďnatý
Jodid sodný
Jodičnan sodný
Jodid draselný
Jodičnan draselný
octan zinočnatý
L-askorban zinočnatý
L-aspartát zinočnatý
Diglycinát zinočnatý
Chlorid zinočnatý
Citran zinočnatý
Glukónan zinočnatý
Mliečnan zinočnatý
L-lyzinát zinočnatý
Jablčnan zinočnatý
Mono-L-metionínsulfát zinočnatý
Oxid zinočnatý
Uhličitan zinočnatý
L-pidolát zinočnatý
Pikolinát zinočnatý
Síran zinočnatý
Askorban mangánatý
L-aspartát mangánatý
Diglycinát mangánatý
Uhličitan mangánatý
Chlorid mangánatý
Citran mangánatý
Glukónan mangánatý
Glycerofosforečnan mangánatý
Pidolát mangánatý
Síran mangánatý
Hydrogénuhličitan sodný
Uhličitan sodný
Chlorid sodný
Citran sodný
Glukónan sodný
Mliečnan sodný
Hydroxid sodný
Sodné soli kyseliny ortofosforečnej
Síran sodný
Síran draselný
Hydrogénuhličitan draselný
Uhličitan draselný
Chlorid draselný
Citran draselný
Glukónan draselný
Glycerofosforečnan draselný
Mliečnan draselný
Hydroxid draselný
L-pidolát draselný
Jablčnan draselný
Draselné soli kyseliny ortofosforečnej
L-selenometionín
Kvasnice obohatené selénom 6)
Kyselina seleničitá
Selénan sodný
Hydroseleničitan sodný
Seleničitan sodný
Chlorid chromitý
Kvasnice obohatené chrómom 7)
Mliečnan chromitý trihydrát
Dusičnan chromitý
Pikolinát chromitý
Síran chromitý
Molybdénan amónny [molybdén (VI)]
Molybdénan draselný [molybdén (VI)]
Molybdénan sodný [molybdén (VI)]
Fluorid vápenatý
Fluorid draselný
Fluorid sodný
Monoflurofosfát sodný
Kyselina boritá
Tetraboritan sodný
Cholínom stabilizovaná kyselina ortokremičitá
Oxid kremičitý
Kyselina kremičitá 8)
Organický kremík (metylsilántriol)


Príloha č. 8
k vyhláške č. .../2026 Z. z.

AMONIKYSELINOVÉ ZLOŽENIE KAZEÍNU
	(g na 100 g bielkoviny)

	Arginín
	3,7

	Cystín
	0,3

	Histidín
	2,9

	Izoleucín
	5,4

	Leucín
	9,5

	Lyzín
	8,1

	Metionín
	2,8

	Fenylalanín
	5,2

	Treonín
	4,7

	Tryptofán
	1,6

	Tyrozín
	5,8

	Valín
	6,7





Príloha č. 9
k vyhláške č. .../2026 Z. z.

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE
Touto vyhláškou sa preberajú tieto právne akty Európskych spoločenstiev:
1. Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (ÚV L 183, 12.7.2002) v platnom znení.
2. Smernica Komisie 2006/125/ES z 5. decembra 2006 o potravinách spracovaných na báze obilnín a detskej potrave určených pre dojčatá a malé deti (ÚV L 339, 6.12.2006).

